b'\n_START_ARTICLE_\nOksalyylikloridi\n_START_SECTION_\nOminaisuudet, valmistus ja k\xc3\xa4ytt\xc3\xb6\n_START_PARAGRAPH_\nOksalyylikloridi on huoneenl\xc3\xa4mp\xc3\xb6tilassa v\xc3\xa4rit\xc3\xb6nt\xc3\xa4 nestett\xc3\xa4. Se reagoi veden kanssa muodostaen oksaalihappoa ja suolahappoa, alkoholien kanssa muodostaen oksaalihapon estereit\xc3\xa4 ja amiinien kanssa amideja._NEWLINE_Oksalyylikloridia valmistetaan oksaalihapon ja fosforipentakloridin v\xc3\xa4lisell\xc3\xa4 reaktiolla. Sit\xc3\xa4 k\xc3\xa4ytet\xc3\xa4\xc3\xa4n agrokemikaalien, l\xc3\xa4\xc3\xa4keaineiden ja muiden hienokemikaalien valmistuksessa. Oksalyylikloridi reagoi karboksyylihappojen kanssa muodostaen muita happoklorideja, hiilimonoksidia ja hiilidioksidia. Katalyyttin\xc3\xa4 reaktiossa k\xc3\xa4ytet\xc3\xa4\xc3\xa4n dimetyyliformamidia. Toinen reaktio, jossa oksalyylikloridia k\xc3\xa4ytet\xc3\xa4\xc3\xa4n usein on Swern-hapetus. Siin\xc3\xa4 oksalyylikloridi ja dimetyylisulfoksidi hapettavat alkoholit aldehydeiksi tai ketoneiksi.'